ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์การขอรับจัดสรรคลื่นความถี่ โดยที่เป็นการสมควรกำหนดหลักเกณฑ์การพิจารณาจัดสรรหรืออนุญาตให้ใช้คลื่นความถี่เพื่อกิจการโทรคมนาคมเท่าที่จำเป็นและเหมาะสมก่อนที่จะจัดทำกรอบเพิ่มเติมเพื่อใช้เป็นการถาวรต่อไปอาศัยอำนาจตามความในมาตรา๒๕ มาตรา ๕๐ มาตรา ๕๑ (๑) (๓) และ (๕) มาตรา ๕๒ มาตรา ๕๓ และมาตรา ๕๔แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕มาตรา ๕๐ และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงได้ประกาศหลักเกณฑ์การขอรับจัดสรรคลื่นความถี่ขึ้นใช้ในระหว่างที่การจัดทำกรอบหลักเกณฑ์ระยะยาวยังไม่แล้วเสร็จไว้ดังต่อไปนี้ข้อ๑ให้ยกเลิกประกาศคณะกรรมการประสานงานการจัดและบริหารคลื่นความถี่วิทยุแห่งชาติเรื่อง กำหนดหลักเกณฑ์การจัดสรรความถี่วิทยุ ฉบับลงวันที่ ๔ พฤศจิกายน ๒๕๔๐และให้ใช้หลักเกณฑ์ตามที่กำหนดไว้ในประกาศฉบับนี้แทนข้อ๒ ในประกาศนี้กิจการที่มิใช่เพื่อประโยชน์เชิงพาณิชย์ (Non-Commercial Use) หมายความว่า การดำเนินการที่เป็นไปเพื่อบริการสาธารณะโดยไม่มีวัตถุประสงค์ในการแสวงหาผลกำไรหรือไม่อาจค้าหรือหากำไรในเชิงพาณิชย์ได้เช่น การดำเนินการเกี่ยวกับการบริหารราชการแผ่นดินการดำเนินการในเครือข่ายสื่อสารเฉพาะกิจเพื่อสาธารณกุศลการดำเนินการเกี่ยวกับการรักษาความมั่นคงของรัฐ หรือบรรเทาสาธารณภัย หรือการดำเนินการเพื่อบริการสาธารณะอื่นใดโดยไม่เก็บค่าใช้จ่ายเป็นต้นกิจการเพื่อประโยชน์เชิงพาณิชย์ (Commercial Use)หมายความว่า การดำเนินการเพื่อการค้าหรือเพื่อการแสวงหาผลกำไรไม่ว่าโดยตรงหรือโดยอ้อมทั้งนี้ให้หมายความรวมถึงการดำเนินการเพื่อรองรับการบริหารกิจการภายในองค์กรเพื่อการลดต้นทุนการบริหารจัดการหรือเพื่อการดำเนินการอื่นใดอันอาจก่อให้เกิดรายได้หรือผลกำไรขององค์กรข้อ๓ การพิจารณาจัดสรรคลื่นความถี่จะต้องเป็นไปเพื่อวัตถุประสงค์อย่างน้อยข้อหนึ่งข้อใดดังต่อไปนี้๓.๑เพื่อให้เกิดประโยชน์สูงสุดต่อเศรษฐกิจและสังคมโดยรวม๓.๒เพื่อให้กระบวนการจัดสรรคลื่นความถี่เป็นไปอย่างมีประสิทธิภาพ เป็นธรรมและโปร่งใสเพื่อประโยชน์สูงสุดของประชาชนในระดับชาติและระดับท้องถิ่น๓.๓เพื่อให้การจัดสรรคลื่นความถี่เป็นเครื่องมือในการกระจายการใช้ประโยชน์โดยทั่วถึงรวมทั้งเพื่อสนับสนุนการแข่งขันโดยเสรีอย่างเป็นธรรม๓.๔เพื่อให้มีการใช้คลื่นความถี่อย่างประหยัดและมีประสิทธิภาพสูงสุด๓.๕เพื่อให้สอดคล้องกับแนวทางการพัฒนาเศรษฐกิจและสังคมแห่งชาติ รวมทั้งเศรษฐกิจรายสาขา๓.๖เพื่อส่งเสริมการพัฒนาเทคโนโลยีและกิจการวิทยุโทรคมนาคม๓.๗เพื่อวางรากฐานสำหรับผู้ประกอบการรายใหม่และหน่วยงานของรัฐในการเข้าถึงคลื่นความถี่ข้อ๔คณะกรรมการกิจการโทรคมนาคมแห่งชาติจะพิจารณาจัดสรรหรืออนุญาตให้ใช้คลื่นความถี่เพื่อกิจการโทรคมนาคมเท่าที่จำเป็นและเหมาะสมในกรณีดังต่อไปนี้๔.๑กรณีเป็นการแบ่งส่วนงานภาครัฐใหม่ตามนโยบายของรัฐบาลโดยมีลักษณะอย่างหนึ่งอย่างใดดังต่อไปนี้๔.๑.๑เป็นหน่วยงานที่จัดตั้งขึ้นใหม่ มีพันธกิจใหม่และสมควรได้รับการจัดสรรคลื่นความถี่๔.๑.๒เป็นพันธกิจที่แยกออกมาจากหน่วยงานเดิมโดยกันหรือแบ่งคลื่นความถี่จากคลื่นความถี่ทั้งหมดที่หน่วยงานเดิมเคยได้รับ หรือ๔.๑.๓เป็นพันธกิจใหม่ภายใต้หน่วยงานเดิมแต่สมควรได้รับการจัดสรรใหม่เนื่องจากคลื่นความถี่ที่มีอยู่เดิมไม่พอเพียง๔.๒กรณีการออกหรือต่ออายุใบอนุญาตสำหรับผู้ที่ได้รับจัดสรรคลื่นความถี่เดิมทั้งการใช้คลื่นความถี่สำหรับกิจการเพื่อประโยชน์เชิงพาณิชย์(CommercialUse) และกิจการที่มิใช่เพื่อประโยชน์เชิงพาณิชย์ (Non-CommercialUse) ซึ่งจะออกหรือต่ออายุใบอนุญาตให้ไม่เกินคราวละหนึ่งปีหรือจนกว่าจะมีหลักเกณฑ์การจัดสรรคลื่นความถี่ใหม่แล้วแต่กรณีใดเกิดขึ้นก่อน๔.๓กรณีการขอใช้คลื่นความถี่ในกิจการที่มิใช่เพื่อประโยชน์เชิงพาณิชย์ (Non-Commercial Use) ที่มีความจำเป็นเร่งด่วนซึ่งหากไม่ได้รับจัดสรรคลื่นความถี่อาจเกิดผลเสียต่อสาธารณชนโดยผู้ขออนุญาตต้องพิสูจน์ให้เห็นถึงความจำเป็นดังกล่าว๔.๔กรณีเกิดการรบกวนที่จำเป็นต้องเปลี่ยนคลื่นความถี่ ซึ่งหากไม่ได้รับจัดสรรคลื่นความถี่อาจส่งผลให้เกิดการรบกวนอย่างรุนแรงและกระทบต่อผู้ใช้บริการในพื้นที่ให้บริการ๔.๕กรณีอื่นใดที่มิใช่กรณีตามข้อ ๔.๑ ถึง ๔.๔ซึ่งคณะกรรมการกิจการโทรคมนาคมแห่งชาติอาจพิจารณาจัดสรรและอนุญาตให้ใช้คลื่นความถี่ในกรณีอื่นใดเพิ่มเติมหากมีความสอดคล้องกับวัตถุประสงค์และหลักเกณฑ์ตามที่กำหนดไว้ตามประกาศฉบับนี้เป็นรายกรณีข้อ๕ในการพิจารณาจัดสรรคลื่นความถี่ตามข้อ ๔คณะกรรมการกิจการโทรคมนาคมแห่งชาติจะพิจารณาความเหมาะสมภายใต้หลักเกณฑ์ห้าประการดังนี้๕.๑ความเหมาะสมของผู้ขอรับการจัดสรรคลื่นความถี่ในกรณีการขอรับจัดสรรคลื่นความถี่ในกิจการเพื่อประโยชน์เชิงพาณิชย์คณะกรรมการกิจการโทรคมนาคมแห่งชาติจะพิจารณาความเหมาะสมของผู้ขอรับการจัดสรรคลื่นความถี่จากคุณสมบัติของผู้ขอรับการจัดสรรฐานะการเงินของผู้ขอรับการจัดสรร และการใช้งานคลื่นความถี่ที่ผ่านมา ดังนี้๕.๑.๑ผู้ขอรับการจัดสรรคลื่นความถี่จะต้องมีสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทย๕.๑.๒ผู้ขอรับการจัดสรรคลื่นความถี่จะต้องแสดงฐานะและผลดำเนินการด้านการเงินของผู้ขอรับการจัดสรรคลื่นความถี่โดยต้องแสดงรายละเอียดเกี่ยวกับผลการดำเนินงานที่ผ่านมาประมาณการผลการดำเนินงานในอนาคต ความสามารถในการหารายได้ ความสามารถในการทำกำไรความสามารถในการก่อหนี้และชำระหนี้ และความสามารถในการลงทุนรวมทั้งพิจารณาถึงศักยภาพในการลงทุนและดำเนินการตามแผนงานโครงการลงทุนที่เสนอขอใช้คลื่นความถี่๕.๑.๓ผู้ขอรับการจัดสรรคลื่นความถี่จะต้องรายงานผลการใช้งานคลื่นความถี่ที่ผ่านมา (Operational Performance) ว่าสอดคล้องตามวัตถุประสงค์และปฏิบัติตนอยู่ภายใต้เงื่อนไขการใช้คลื่นความถี่อย่างเคร่งครัดในเรื่องของกำลังส่งมาตรฐานเครื่องมือวิทยุโทรคมนาคม และความกว้างของแถบคลื่น (Bandwidth) (หากมี) ในการนี้คณะกรรมการกิจการโทรคมนาคมแห่งชาติอาจพิจารณาแต่งตั้งคณะบุคคล นิติบุคคลหรือบุคคลที่สามทำหน้าที่สอบทาน ทบทวนหรือจัดทำรายงานผลการใช้งานคลื่นความถี่ที่ผ่านมาประกอบด้วยก็ได้๕.๒ความเหมาะสมทางเทคนิคในการพิจารณาความเหมาะสมทางเทคนิคคณะกรรมการกิจการโทรคมนาคมแห่งชาติจะพิจารณาถึงความสอดคล้องกับตารางกำหนดคลื่นความถี่แห่งชาติและการใช้ประโยชน์คลื่นความถี่ที่ถือเป็นทรัพยากรที่มีอยู่อย่างจำกัดภายใต้หลักความประหยัดและประสิทธิภาพสูงสุดโดยมีรายละเอียด ดังนี้๕.๒.๑ความสอดคล้องกับตารางกำหนดคลื่นความถี่แห่งชาติ (National Table of Frequency Allocation) โดยคลื่นความถี่ที่เสนอขอใช้จะต้องมีความสอดคล้องกับตารางกำหนดคลื่นความถี่แห่งชาติและจะต้องเป็นการใช้คลื่นความถี่ที่ถูกต้องตามกิจการวิทยุโทรคมนาคมตลอดจนไม่ก่อให้เกิดการรบกวนสถานีวิทยุโทรคมนาคมอื่นๆรวมถึงประเทศเพื่อนบ้าน๕.๒.๒ผู้ขอรับการจัดสรคลื่นความถี่ต้องแสดงให้เห็นว่าคลื่นความถี่ที่เสนอขอใช้เป็นไปอย่างประหยัดและมีประสิทธิภาพสูงสุดโดยมีการเลือกใช้เทคโนโลยีวิทยุคมนาคมที่เหมาะสมเพื่อให้ใช้ความกว้างของแถบคลื่น (Bandwidth) ให้น้อยที่สุดโดยคำนึงถึงประสิทธิภาพด้านต้นทุน(Cost Efficiency) มีแผนการใช้คลื่นความถี่ซ้ำ (FrequencyReuse) มีการใช้คลื่นความถี่ร่วมกัน (Frequency Sharing) และลดความเสี่ยงที่เกิดจากการรบกวนจากใช้คลื่นความถี่และเทคโนโลยี เช่นสถานที่ตั้ง หรือการแพร่ไม่พึงประสงค์ (Unwanted Emission) เป็นต้น๕.๓ผลกระทบต่อสังคมและสิ่งแวดล้อมในการขอใช้คลื่นความถี่เพื่อให้บริการประชาชนโดยเฉพาะอย่างยิ่งหากเป็นกิจการเพื่อประโยชน์เชิงพาณิชย์คณะกรรมการกิจการโทรคมนาคมแห่งชาติจะพิจารณาถึงมาตรการและแนวทางการแก้ปัญหาผลกระทบอันอาจเกิดต่อสังคมและสิ่งแวดล้อมไม่ว่าโดยตรงหรือโดยอ้อมเช่น การใช้คลื่นความถี่ผิดประเภท (misuse) การก่ออาชญากรรมจากการใช้ระบบโทรคมนาคมหรือปัญหาขยะโทรคมนาคม เป็นต้นรวมทั้งมาตรการและแนวทางแก้ปัญหาอันเกิดจากรูปแบบการใช้งานและวิธีการใช้ประโยชน์ที่อาจบิดเบือนและไม่สอดคล้องกับวัตถุประสงค์หลักของการใช้ประโยชน์บริการโทรคมนาคมของผู้ใช้บริการ๕.๔ความเหมาะสมทางการเงินและเศรษฐกิจของโครงการในกรณีการขอรับจัดสรรคลื่นความถี่ในกิจการเพื่อประโยชน์เชิงพาณิชย์คณะกรรมการกิจการโทรคมนาคมแห่งชาติจะพิจารณาความเหมาะสมหรือความคุ้มค่าการลงทุนโดยพิจารณาจากสมมติฐาน วิธีการคำนวณ และผลการวิเคราะห์ว่ามีความสมเหตุสมผลทั้งในด้านการเงินและเศรษฐกิจหลักเกณฑ์การพิจารณาตามความในวรรคแรกจะพิจารณาจากตัวชี้วัดต่างๆ ได้แก่ มูลค่าปัจจุบันสุทธิ (Net Present Value: NPV) อัตราส่วนผลตอบแทนต่อต้นทุน (Benefit Cost Ratio: B/C Ratio) การวิเคราะห์ประสิทธิผล ต้นทุน และค่าใช้จ่าย (Cost Effectiveness)อัตราผลตอบแทนทางการเงิน (Financial Internal Rate ofReturn: FIRR) อัตราผลตอบแทนทางเศรษฐกิจ (Economic InternalRate of Return: EIRR) และการวิเคราะห์ความไวและความเสี่ยงของโครงการ(Sensitivity and Risk Analysis) เป็นต้น๕.๕ความสอดคล้องกับแผนแม่บทกิจการโทรคมนาคมแห่งชาติแผนความถี่วิทยุและแผนแม่บทการบริหารคลื่นความถี่ในการพิจารณาความสอดคล้องกับแผนแม่บทกิจการโทรคมนาคมแห่งชาติแผนความถี่วิทยุ และแผนแม่บทการบริหารคลื่นความถี่ คณะกรรมการกิจการโทรคมนาคมแห่งชาติจะพิจารณาถึงความสอดคล้องของวัตถุประสงค์เป้าหมาย และผลที่จะได้รับจากการดำเนินโครงการกับแผนแม่บทกิจการโทรคมนาคมแห่งชาติแผนความถี่วิทยุ และแผนแม่บทการบริหารคลื่นความถี่ข้อ๖ผู้มีความประสงค์ขอรับการจัดสรรคลื่นความถี่ต้องนำเสนอเอกสารหลักฐานเพื่อให้คณะกรรมการกิจการโทรคมนาคมแห่งชาติพิจารณาอย่างน้อยดังต่อไปนี้๖.๑ความเหมาะสมของผู้ขอรับการจัดสรรคลื่นความถี่๖.๑.๑คุณสมบัติของผู้รับการจัดสรรคลื่นความถี่ผู้ขอรับการจัดสรรคลื่นความถี่ในกิจการเพื่อประโยชน์เชิงพาณิชย์จะต้องแสดงเอกสารหลักฐานรับรองสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทยรวมทั้งรายละเอียดเกี่ยวกับข้อมูลนิติบุคคล (Corporate profile) ให้คณะกรรมการกิจการโทรคมนาคมแห่งชาติทราบดังต่อไปนี้(ก) รายละเอียดเกี่ยวกับบริษัทย่อยผู้ขอรับการจัดสรรคลื่นความถี่ต้องแจกแจงรายละเอียดบริษัทย่อยที่เคยได้รับการจัดสรรคลื่นความถี่หรือกำลังดำเนินการขอรับการจัดสรรคลื่นความถี่หรือทำธุรกิจเกี่ยวเนื่องกับบริษัทผู้ขอรับการจัดสรรคลื่นความถี่ในกรณีที่บริษัทที่ผู้ขอรับการจัดสรรคลื่นความถี่ถือหุ้นในบริษัทย่อยดังกล่าวไม่ว่าทางตรงหรือทางอ้อมเกินกว่าร้อยละห้าสิบของทุนชำระแล้วของบริษัทนั้น(ข) รายละเอียดเกี่ยวกับผู้ถือหุ้นรายใหญ่และผู้ถือหุ้นไขว้ผู้ขอรับการจัดสรรคลื่นความถี่ต้องแจกแจงโครงสร้างการถือหุ้นซึ่งรวมทั้งผู้ถือหุ้นรายใหญ่ผู้ถือหุ้นรายเล็กที่ถือหุ้นระหว่างร้อยละห้าถึงร้อยละสิบและโครงสร้างธุรกิจที่ผู้ถือหุ้นทำเฉพาะเท่าที่เกี่ยวเนื่องกับบริการโทรคมนาคมรวมถึงโครงสร้างการถือหุ้นไขว้ถ้าทำได้ผู้ถือหุ้นรายใหญ่ หมายถึงผู้ถือหุ้นไม่ว่าโดยทางตรงหรือทางอ้อมในบริษัทที่ขอรับการจัดสรรคลื่นความถี่วิทยุรวมกันเกินกว่าร้อยละสิบของทุนชำระแล้วของบริษัทที่ขอรับการจัดสรรคลื่นความถี่การถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วยการถือหุ้นไขว้ หมายความว่า การที่บริษัทห้างหุ้นส่วน หรือนิติบุคคลอื่นใดตั้งแต่สองรายขึ้นไปถือหุ้นซึ่งกันและกันโดยมีวัตถุประสงค์เพื่อการเกาะกลุ่มทางธุรกิจหรือเพื่อการสร้างโครงสร้างของกลุ่มบริษัท ห้างหุ้นส่วน หรือนิติบุคคลนั้นโดยเฉพาะโครงสร้างในลักษณะของบริษัทโฮลดิ้งหรือการทำธุรกรรมแบบเครือข่ายที่มีบริษัท ห้างหุ้นส่วนหรือนิติบุคคลหนึ่งทำหน้าที่ควบคุมนโยบายการบริหาร การเงิน การจัดการ จนยากแก่การตรวจสอบการเป็นเจ้าของหรือความสัมพันธ์ระหว่างบริษัทย่อย(ค) รายละเอียดเกี่ยวกับผู้เกี่ยวข้องผู้ขอรับการจัดสรรคลื่นความถี่ต้องแจกแจงความเกี่ยวข้องกับบุคคลอื่นในฐานะการเงินกล่าวคือบุคคลหรือนิติบุคคลที่มีความสัมพันธ์กัน ดังต่อไปนี้(๑) ห้างหุ้นส่วนสามัญหรือห้างหุ้นส่วนสามัญนิติบุคคลที่บริษัทที่ขอรับการจัดสรรคลื่นความถี่วิทยุเป็นหุ้นส่วน(๒)ห้างหุ้นส่วนจำกัดที่บริษัทที่ขอรับการจัดสรรคลื่นความถี่วิทยุเป็นหุ้นส่วนจำพวกไม่จำกัดความรับผิดหรือเป็นหุ้นส่วนจำพวกจำกัดความรับผิดที่มีหุ้นรวมกันเกินร้อยละสามสิบของหุ้นทั้งหมดของห้างหุ้นส่วนจำกัด(๓) บริษัทจำกัดหรือบริษัทมหาชนจำกัดที่บริษัทที่ขอรับการจัดสรรคลื่นความถี่วิทยุหรือห้างหุ้นส่วนตาม (๑) หรือ (๒)ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้นหรือ(๔) บริษัทจำกัดหรือบริษัทมหาชนจำกัดที่บริษัทที่ขอรับการจัดสรรคลื่นความถี่วิทยุหรือห้างหุ้นส่วนตาม (๑) หรือ (๒) หรือบริษัทตาม (๓)ถือหุ้นรวมกันเกินกว่าร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้น(๕) นิติบุคคลที่บริษัทที่ขอรับการจัดสรรคลื่นความถี่วิทยุสามารถมีอำนาจในการจัดการในฐานะเป็นผู้แทนของนิติบุคคลนั้น(ง) รายละเอียดเกี่ยวกับบุคคลที่เกี่ยวโยงกันผู้ขอรับจัดสรรคลื่นความถี่ต้องแสดงรายชื่อและรายละเอียดของบุคคลที่เกี่ยวโยงกัน กล่าวคือ(๑) ผู้บริหารและผู้บริหารที่เกี่ยวพันทางเครือญาติกับผู้ถือหุ้นรายใหญ่ผู้ถือหุ้นรายใหญ่ ผู้มีอำนาจควบคุมหรือกำกับดูแลกิจการของบริษัทหรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทที่ขอรับการจัดสรรคลื่นความถี่หรือบริษัทย่อยรวมทั้งผู้ที่เกี่ยวข้องและญาติสนิทของบุคคลดังกล่าว(๒) นิติบุคคลใด ๆ ที่มีผู้ถือหุ้นรายใหญ่หรือผู้มีอำนาจควบคุมเป็นบุคคลดังต่อไปนี้ของบริษัทที่ขอรับการจัดสรรคลื่นความถี่วิทยุหรือบริษัทย่อย(๒.๑) ผู้บริหาร(๒.๒) ผู้ถือหุ้นรายใหญ่(๒.๓) ผู้มีอำนาจควบคุม กำกับดูแล หรือเป็นผู้กระทำการแทน(๒.๔) บุคคลที่จะได้รับการเสนอให้เป็นผู้บริหารหรือผู้มีอำนาจควบคุมกำกับดูแล หรือเป็นผู้กระทำการแทน(๒.๕) ผู้ที่เกี่ยวข้องและญาติสนิทของบุคคลตาม (ก) ถึง (ง)(๓) บุคคลใด ๆ ที่โดยพฤติการณ์บ่งชี้ได้ว่าเป็นผู้ทำการแทนหรืออยู่ภายใต้อิทธิพลของบุคคลตาม (๑) ถึง (๒) ต่อการตัดสินใจ การกำหนดนโยบาย การจัดการหรือการดำเนินงานอย่างมีนัยสำคัญหรือบุคคลอื่นที่มีพฤติการณ์ทำนองเดียวกัน เช่น ที่ปรึกษา ผู้ประสานงานหรือตัวแทนเชิด๖.๑.๒ฐานะและผลการดำเนินการด้านการเงินของผู้ขอรับการจัดสรรผู้ขอรับการจัดสรรคลื่นความถี่สำหรับกิจการเพื่อประโยชน์เชิงพาณิชย์ต้องจัดส่งรายงานผลการดำเนินงาน(AnnualReport) ที่ผ่านมา และประมาณการผลการดำเนินงานในอนาคตเพื่อประกอบการพิจารณา ดังนี้(ก) ผลการดำเนินงานที่ผ่านมา ให้จัดส่งรายงานผลการดำเนินงานประจำปี (AnnualReport) ย้อนหลังตลอดระยะเวลาที่ได้รับจัดสรรคลื่นภายในห้าปีโดยจะต้องมีข้อมูลด้านการเงิน ได้แก่ งบดุล งบกำไรขาดทุน งบกระแสเงินสดและอัตราส่วนทางการเงินที่สำคัญ เช่น อัตราส่วนผลตอบแทนต่อสินทรัพย์ (Returnon Asset: ROA) อัตราส่วนผลตอบแทนต่อส่วนทุน (Return onEquity: ROE) อัตราส่วนผลตอบแทนต่อการลงทุน (Return onInvested Capital: ROIC) อัตราส่วนสภาพคล่อง (Current Ratio) และอัตรารายรับจากการดำเนินงานต่อหนี้สินทั้งหมด (Funds fromOperation (FFO) /Total Debt)อัตราส่วนรายได้จากการดำเนินงานต่อการชำระดอกเบี้ย (FFO InvestmentCoverage) และอัตราส่วนความสามารถในการชำระดอกเบี้ยจากกำไรก่อนหักดอกเบี้ยและภาษี(EBIT Interest Coverage) เป็นต้น(ข) ประมาณการผลการดำเนินงานในอนาคตให้จัดส่งแผนธุรกิจที่มีระยะเวลาสอดคล้องกับการดำเนินโครงการที่ขอรับจัดสรรคลื่นความถี่ภายในห้าปีโดยมีเนื้อหาครอบคลุม ลักษณะและประเภทของการให้บริการ โครงสร้างการบริหารจัดการ แผนการลงทุนข้อมูลด้านการเงินและอัตราส่วนทางการเงินที่สำคัญดังที่กล่าวมาแล้วข้างต้น๖.๒ความเหมาะสมทางเทคนิคผู้ขอรับจัดสรรคลื่นความถี่ต้องแสดงให้เห็นถึงความสอดคล้องกับตารางกำหนดคลื่นความถี่แห่งชาติและการใช้ประโยชน์คลื่นความถี่ที่ถือเป็นทรัพยากรที่มีอยู่อย่างจำกัดภายใต้หลักความประหยัดและประสิทธิภาพสูงสุดทั้งนี้ตามรายละเอียดที่คณะกรรมการกิจการโทรคมนาคมแห่งชาติประกาศกำหนด๖.๓ผลกระทบต่อสังคมและสิ่งแวดล้อมในกรณีโครงการซึ่งขอรับจัดสรรคลื่นความถี่โดยเฉพาะอย่างยิ่งในกิจการเพื่อประโยชน์เชิงพาณิชย์อาจส่งผลกระทบต่อสังคมและสิ่งแวดล้อมให้ผู้ขอรับจัดสรรคลื่นความถี่จัดทำรายงานชี้แจงเกี่ยวกับผลกระทบที่เกิดขึ้นในด้านต่างๆทั้งในเชิงปริมาณ และมูลค่า (หากมี) เช่น ผลประโยชน์ต่อการศึกษา ความปลอดภัยข้อมูลข่าวสาร ประสิทธิภาพในการให้บริการสาธารณูปโภค การคมนาคมขนส่ง และความมั่นคงรวมทั้งผลกระทบจากการดำเนินการต่อสังคมและสิ่งแวดล้อม เช่นการใช้คลื่นความถี่ผิดประเภท (misuse) การก่ออาชญากรรมจากการใช้ระบบโทรคมนาคมหรือการก่อให้เกิดปัญหาขยะโทรคมนาคม เป็นต้น ทั้งนี้ให้ระบุถึงมาตรการในการแก้ไขและบรรเทาผลกระทบที่เกิดขึ้นอย่างชัดเจนและเป็นรูปธรรมรวมถึงภาระค่าใช้จ่ายใดๆอันอาจเกิดขึ้นจากการดำเนินมาตรการแก้ไขและบรรเทาผลกระทบดังกล่าวด้วย๖.๔ความเหมาะสมทางการเงินและเศรษฐกิจของโครงการผู้ขอรับจัดสรรคลื่นความถี่ในกิจการเพื่อประโยชน์เชิงพาณิชย์ต้องแนบเอกสารหลักฐานที่เกี่ยวกับการเงินและเศรษฐกิจของโครงการให้คณะกรรมการกิจการโทรคมนาคมแห่งชาติพิจารณา ดังต่อไปนี้๖.๔.๑สมมติฐานการประมาณการ(ก) สมมติฐานเศรษฐกิจมหภาค (Macro Economic Parameters) ได้แก่ ตัวแปรทางเศรษฐกิจที่ใช้ประกอบการคำนวณ เช่นอัตราการขยายตัวทางเศรษฐกิจ อัตราเงินเฟ้อ อัตราดอกเบี้ย อัตราแลกเปลี่ยนเงินตราต่างประเทศเป็นต้น(ข) สมมติฐานด้านรายได้ (Revenue) ได้แก่ตัวแปรที่ใช้ประกอบการคำนวณผลประโยชน์หรือรายได้ของโครงการ เช่นประมาณการความต้องการ (Demand Forecast)เป้าหมายการให้บริการหรือการขาย (Sales) อัตราค่าบริการเป็นต้น ทั้งนี้ ในการคำนวณผลประโยชน์หรือรายได้ของโครงการอาจมีการพิจารณาถึงสมมติฐานอื่นๆเช่น สมมติฐานทางเทคนิคขีดความสามารถในการให้บริการ ประเภทผู้ใช้บริการพฤติกรรมของผู้ใช้บริการ รวมทั้งลักษณะเฉพาะของบริการหรือธุรกิจ (Nature ofbusiness) ด้วย(ค) สมมติฐานด้านรายจ่าย (Expenditure) ได้แก่ตัวแปรที่ใช้ประกอบการคำนวณรายจ่ายของโครงการ เช่น ค่าใช้จ่ายลงทุน (InvestmentCost) ค่าใช้จ่ายดำเนินการและบำรุงรักษา (Operating andMaintenance Cost) ต้นทุนทางการเงิน (Weighted Average Costof Capital: WACC) รายจ่ายชำระคืนเงินต้นและดอกเบี้ย รวมทั้งค่าใช้จ่ายในการป้องกันและแก้ไขปัญหาสิ่งแวดล้อม(หากมี) เป็นต้น ทั้งนี้จะต้องนำสมมติฐานการดำเนินโครงการที่สำคัญมาเป็นพื้นฐานในการคำนวณด้วย เช่นรูปแบบการลงทุน แหล่งเงินลงทุน (เงินทุน เงินกู้ภายในและต่างประเทศ)เงื่อนไขของแหล่งเงิน ระยะเวลาการชำระคืนเงินต้นและดอกเบี้ย(ง) สมมติฐานด้านความเสี่ยงในการดำเนินงาน ประกอบด้วยความเสี่ยง ๓ ด้านได้แก่ ๑) ความเสี่ยงในเชิงธุรกิจ เช่น การเปิดเสรีทางการค้าและการแข่งขันความเสี่ยงเชิงเทคโนโลยี และความเสี่ยงจากการดำเนินงาน ๒) ความเสี่ยงทางการเงินเช่น ความเสี่ยงจากอัตราแลกเปลี่ยน ความเสี่ยงจากหนี้สินและสภาพคล่องความเสี่ยงจากอัตราดอกเบี้ย และความเสี่ยงจากหนี้สงสัยจะสูญ และ ๓)ความเสี่ยงที่เกิดจากการเปลี่ยนแปลงของกฎระเบียบ เช่นความเกี่ยวเนื่องกับบทบัญญัติกฎหมายและความเชื่อมโยงกับการดำเนินการตามกฎหมายฉบับอื่นๆ๖.๔.๒ประมาณการงบกระแสเงินสดและการคำนวณผลตอบแทนโครงการผู้ขอรับการจัดสรรคลื่นต้องแนบเอกสารหลักฐานดังต่อไปนี้เพื่อประกอบการพิจารณาของคณะกรรมการกิจการโทรคมนาคมแห่งชาติ(ก) ประมาณการกระแสเงินสดรับ-จ่ายของโครงการตลอดอายุโครงการที่ครอบคลุมตั้งแต่ระยะเวลาการจัดเตรียมโครงการ ระยะเวลาการก่อสร้างโครงการและระยะเวลาดำเนินการ(ข)ประมาณการกระแสเงินสดรับ-จ่ายของโครงการที่รวมถึงผลประโยชน์และผลกระทบด้านสังคมและสิ่งแวดล้อมที่เกิดขึ้นจากการดำเนินโครงการที่สามารถระบุเป็นตัวเงิน(ถ้ามี)(ค) การวิเคราะห์ความไวและความเสี่ยงของโครงการ (Sensitivity andRisk Analysis) อย่างน้อย 3 กรณี ได้แก่กรณีพื้นฐาน (base case) กรณีที่ดีที่สุด (best case) และกรณีที่ส่งผลทางลบมากที่สุด (worst case)(ง) การคำนวณผลตอบแทนทางการเงินและเศรษฐกิจของโครงการ เช่นมูลค่าปัจจุบันสุทธิ (Net Present Value: NPV) อัตราส่วนผลตอบแทนต่อต้นทุน(Benefit Cost Ratio: B/C Ratio) การวิเคราะห์ประสิทธิผลต้นทุน และค่าใช้จ่าย (Cost Effectiveness)อัตราผลตอบแทนทางการเงิน (Financial Internal Rate of Return: FIRR) และอัตราผลตอบแทนทางเศรษฐกิจ (Economic Internal Rate of Return:EIRR) เป็นต้น๖.๕ความสอดคล้องกับแผนแม่บทกิจการโทรคมนาคมแห่งชาติแผนความถี่วิทยุและแผนแม่บทการบริหารคลื่นความถี่ให้ผู้ขอรับการจัดสรรคลื่นความถี่ชี้แจงถึงความสอดคล้องของการขอรับจัดสรรคลื่นความถี่กับทิศทางและกรอบแนวทางการพัฒนาภายใต้แผนแม่บทกิจการโทรคมนาคมแห่งชาติแผนความถี่วิทยุ และแผนแม่บทการบริหารคลื่นความถี่๖.๖การประเมินตนเองถึงเหตุผลสำคัญที่สมควรจะได้รับการจัดสรรคลื่นความถี่ให้ผู้ขอรับการจัดสรรคลื่นความถี่จัดทำรายงานสรุปการประเมินตนเองถึงความเหมาะสมที่สมควรจะได้รับจัดสรรคลื่นความถี่โดยจะต้องแสดงให้เห็นถึงเหตุผลความจำเป็นและประโยชน์ที่จะได้รับจากการดำเนินโครงการตามหลักเกณฑ์การพิจารณาจัดสรรคลื่นความถี่ตามข้อ๖.๑ ถึง ๖.๕ ข้างต้นข้อ๗ ค่าธรรมเนียมการออกใบอนุญาตและค่าตอบแทนการใช้คลื่นความถี่ให้เป็นไปตามหลักเกณฑ์ ดังต่อไปนี้๗.๑ค่าธรรมเนียมการออกใบอนุญาตและการต่อใบอนุญาตให้เป็นไปตามอัตราที่คณะกรรมการกิจการโทรคมนาคมแห่งชาติประกาศกำหนด๗.๒ค่าตอบแทนการใช้คลื่นความถี่ให้เป็นไปตามประกาศกระทรวงเทคโนโลยีสารสนเทศและการสื่อสาร เรื่องกำหนดให้ผู้ใช้ความถี่วิทยุต้องเสียค่าตอบแทนในการใช้ความถี่วิทยุลงวันที่ ๑๐มีนาคม พ.ศ. ๒๕๔๗จนกว่าคณะกรรมการกิจการโทรคมนาคมแห่งชาติจะประกาศกำหนดเป็นอย่างอื่นหรือเป็นไปตามมติคณะกรรมการกิจการโทรคมนาคมแห่งชาติที่เห็นควรกำหนดให้ใช้เฉพาะกรณีข้อ๘คณะกรรมการกิจการโทรคมนาคมแห่งชาติอาจประกาศยกเว้นการปฏิบัติตามประกาศนี้ข้อหนึ่งข้อใดไม่ว่าทั้งหมดหรือบางส่วนเพื่อให้สอดคล้องกับนโยบายรูปแบบและวิธีการพิจารณาที่เหมาะสมกับกิจการแต่ละประเภทหรือลักษณะกิจการของผู้ขอรับจัดสรรวัตถุประสงค์ของการใช้ประโยชน์คลื่นความถี่ ลักษณะและรูปแบบการให้บริการขนาดของผลประโยชน์และผลกระทบต่อผู้ใช้บริการ ขนาดการลงทุนข้อ๙[๑]ประกาศนี้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๑๐ บรรดากฎ ข้อบังคับ ระเบียบและประกาศอื่น ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนประกาศ ณ วันที่ ๒๖เมษายน พ.ศ. ๒๕๔๘พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติวิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม๑๒๒ /ตอนพิเศษ ๑๐๗ ง/หน้า ๑๒ /๒๘ กันยายน ๒๕๕๘